stanford-oval/wikipedia huggingface dataset:
Liwonde

| Liwonde |
| --- | --- |
 Näkymä Liwonden torilta.
 Liwonde
 Koordinaatit: 15.0703°S, 35.2271°E 
Valtio:   Malawi
Alue:  Eteläinen
Piirikunta:  Machinga (itäosa) ja Balaka (länsiosa)
Väkiluku (2018):  36 421
Infobox OKVirheellinen NIMI-arvo: 
Liwonde on Malawin yhdeksänneksi suurin kaupunki (2018). Se sijaitsee Malawijärven laskujoen Shiren yläjuoksulla, maan eteläisellä alueella. Kaupungin itäosa sijaitsee Shirejoen itäpuolella Machingan piirikunnassa ja länsiosa Balakan piirikunnassa joen vastarannalla. Vuoden 2018 väestönlaskennassa Liwonde kaupungin itäosan väkiluku oli 23 374 ja länsiosan 13 047, eli yhteensä 36 421.
Liwonden kautta kulkee esimerkiksi Malawin päätieyhteyksiin kuuluva valtatie M3. Se ylittää Shirejoen Kamuzu-säännöstelypatoa seuraavaa siltaa pitkin. Silta yhdistää samalla kaupungin itäisen ja läntisen osan.
Liwonde sijaitsee Malawille ja Mozambikin pohjoisosalle tärkeän rautatien varrella. Tämän rautatien kautta on tavarajunayhteys esimerkiksi Mosambikin pohjoisosassa sijaitsevaan Nacalan satamaan.
Heti kaupungin koillispuolelta alkaa 580 neliökilometrin laajuinen Liwonden kansallispuisto. Esimerkiksi virtahevoistaan ja afrikannorsuistaan tunnetun kansallispuiston ylläpidosta vastaa African Parks -suojelujärjestö, joka on siirtänyt alueelle myös esimerkiksi gepardeja ja leijonia.
Arkistokuva Shirejoen ylittävästä lautasta.
Kadunvarsinäkymä Liwonden kaakkoisosasta.
Aiheesta muualla

Kuvia tai muita tiedostoja aiheesta Liwonde Wikimedia Commonsissa
Linda Forsström

Linda Forsström (25. joulukuuta 1867 Helsinki – 3. helmikuuta 1941 ) oli suomalainen ruotsin kielellä kirjoittanut näytelmäkirjailija.
Teoksia

Baggismors sommargäster : dramatiskt skämt i tre avdelningar på Helsinge mål. Svenska Teaterföreningens i Finland teaterbibliotek 3.       Helsingfors 1926
Linda Emond

Linda Emond
Linda Emond (s. 22. toukokuuta 1959) on yhdysvaltalainen näyttelijä.
Emond tunnetaan muun muassa televisiosarjasta Kova laki ja sen spin-offeista. Hän on kuitenkin suorittanut myös elokuvarooleja, joiden joukossa ovat osat teoksissa North Country (2005) ja Stop-Loss (2008).
Emond on teatterityöstään ollut ehdolla kahden Drama Desk -palkinnon ja yhden Tony-palkinnon saajaksi.
Aiheesta muualla

Linda Emond Internet Movie Databasessa. (englanniksi)
Ninja (albumi)

| Ninja Danny |
| --- | --- | --- |

Studioalbumin tiedot
 Julkaistu: 1986
 Formaatti: LP, C-kasetti
 Tuottaja(t): Veikko Samuli
 Tyylilaji: disko, synthpop, iskelmä
 Kesto: 38.14
 Levy-yhtiö: M & T Tuotanto Oy
Dannyn muut julkaisut
| Toinen LP 1979 | Ninja 1986 | Elämän sävel 1988 |
Ninja on suomalaislaulaja Dannyn vuonna 1986 julkaistu 11. studioalbumi. Levyllä on Dannyn yleisestä linjasta poikkeavaa elektronista soittoa ja sovitusta. Muutamassa kappaleessa vierailee Armi Aavikko.
Danny osallistui 1986 Euroviisujen karsintoihin kappaleella ”Ninja”. Menestystä ei kuitenkaan tullut, vaikka laulu oli kansansuosikki, sillä valinnan teki asiantuntijaraati. Kappaleella ”Pelkkää hyvää” Danny osallistui Kevään sävel 1986 -kilpailuun, jossa pääsi finaaliin asti.
Kappaleet

Ninja – 2.45 (säv. Veikko Samuli, san. Jyrki Hämäläinen, Raul Reiman)
Pelin kyyneleet – 3.50 (säv. Charles Aznavour, san. Reiman)
Danny & Armi: Romanssi – 4.10 (säv. Samuli, san. Reiman)
Joutsen – 4.04 (säv. Samuli, san. Reiman)
Sellainen on ihmismieli – 4.09 (säv. Vesa Torppa, san. Reiman)
Danny & Armi: Ensirakkaus ja nuoruuspäivät – 3.13 (säv. Samuli, san. Vexi Salmi)
Danny & Armi: Pelkkää hyvää – 4.16 (säv. Samuli, san. Chrisse Johansson)
Enkeli ja kulkuri – 3.33 (säv. Samuli, san. Reiman)
Siellä jokaisin – 3.30 (säv. Janis Peters, Manfred Mastra, Raimond Paul, san. Reiman)
Armi: Marleena – 4.13 (säv. Wolf Ekkehart-Stein, Wolfgan Jass, san. Reiman)
Aiheesta muualla

Ninja discogs.com -sivustolla
Danny
| --- | --- |
Studioalbumit:   Se olla voi toisinkin päin  Danny  D  Käärme  Mentävä on  Danny in Beat  Elämän maku  Tahdon olla sulle hellä  Danny & Armi  Toinen LP  Ninja  Elämän sävel  Tämä taivas, tämä maa  Vielä sä syleilet mua  Valoa ja energiaa  Taikaa  Nainen  Lauluista tehty  Kunnioittaen, Danny 
Kokoelmat:   Danny  Dannyn parhaita  Danny Story  28 suurhittiä  Danny  Tahdon olla sulle hellä  Kesäkatu  Dannyn parhaat 1–3  20 suosikkia – Tuuliviiri  Enso 125 vuotta – Special Collection  20 suosikkia – Kuusamo  Kaikki parhaat 1–2  Kaikki parhaat 1–4  20 suosikkia – Amado Mio  Tähtisarja – 30 suosikkia – Danny 1–2  Danny – Tähti ja Tähtien tekijä  Tunteiden Danny 
Muut artikkelit:   Diskografia
Lohi-Pesis

| Jyväskylän Lohi |
| --- | --- |

Koko nimi:  Jyväskylän Lohi
Perustettu:  1924
Lakkautettu:  2015
Entiset nimet:  Lohi-Pesis
Kaupunki:  Jyväskylä
Kenttä:  Koskenharju
Omistaja:  Jyväskylän Lohi-Pesis ry
Infobox OKVirheellinen NIMI-arvo: 
Lohi-Pesiksen vaihtoehtoinen logo.
Koskenharjun kenttä on Lohen kotikenttä.
Jyväskylän Lohi, myöhemmin Lohi-Pesis, on jyväskyläläinen pesäpallon erikoisseura, joka on perustettu vuonna 1924. Lohi on pelannut miesten puolella ylimmällä sarjatasolla muun muassa 1970-luvulla. Lisäksi sillä on TUL:n mestaruuksia.
Lohi luopui keväällä 2014 miesten suomensarjan paikastaan. Syksyllä 2014 seura ilmoitti hakevansa kaudelle 2015 paikkaa suomensarjasta, mieluiten itälohkosta nimellä Jyväskylän Lohi.
| Pesäpallon junioreiden SM-mitalit> Joukkue | Pesäpallon junioreiden SM-mitalit> Mitalit | Pesäpallon junioreiden SM-mitalit> Vuodet | Pesäpallon junioreiden SM-mitalit> Yhteensä | Pesäpallon junioreiden SM-mitalit>  |
| --- | --- | --- | --- | --- |
B-pojat: 
| B-pojat |  Pronssia | 1986 | 1 |  |
| Yhteensä: | Yhteensä: | Yhteensä: | 1 |  |
Linda Ferga-Khodadin

| Mitalit> Maa:   Ranska.Naisten yleisurheilu.Sisäratojen MM-kilpailut  | Mitalit> Maa:   Ranska.Naisten yleisurheilu.Sisäratojen MM-kilpailut  | Mitalit> Maa:   Ranska.Naisten yleisurheilu.Sisäratojen MM-kilpailut  | Maa:   Ranska> Naisten yleisurheilu. |
| --- | --- | --- | --- |
|  Pronssia | Budapest 2004 | 60 m aj |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Gent 2000 | 60 m aj |  |
|  Kultaa | Wien 2002 | 60 m aj |  |
|  Pronssia | Valencia 1998 | pituushyppy |  |
Linda Ferga-Khodadin (s. 24. joulukuuta 1976) on ranskalainen pika-aitajuoksija.
Ferga-Khodadin sijoittui Pariisin sisäratojen MM-kisoissa 1997 pituushypyssä yhdenneksitoista tuloksella 637. Myöhemmin samana vuonna hän karsiutui Ateenan ulkoratojen MM-kisoissa tuloksella 646. Seuraavana vuonna hän voitti pituudessa EM-pronssia Valencian sisäratojen EM-kisoissa.
Ferga-Khodadin juoksi Maebashin sisäratojen MM-kisoissa 1999 viidenneksi 60 metrin aitajuoksussa ajalla 7,95. Seuraavana vuonna hän voitti saman matkan EM-kultaa Gentin sisäratojen EM-kisoissa ajalla 7,88 ja oli Sydneyn kesäolympialaisissa 100 metrin aitajuoksussa seitsemäs ajalla 13,11. 2001 hän sijoittui Lissabonin sisäratojen MM-kisoissa 60 metrin aidoissa kuudenneksi ja Edmontonin ulkoratojen MM-kisoissa 100 metrin aidoissa seitsemänneksi ajalla 12,80. Seuraavana vuonna hän sijoittui Wienin sisäratojen EM-kilpailuissa 60 metrin aitajuoksussa alun perin toiseksi, mutta nousi myöhemmin voittajaksi kun voittaja Glory Alozie hylättiin. Münchenin ulkoratojen EM-kisoissa hän karsiutui 100 metrin aitojen välierissä.
Ferga-Khodadin oli 2003 60 metrin aidoissa Euroopan sisäratojen cupissa toinen ja Birminghamin sisäratojen MM-kisoissa viides. Myöhemmin samana vuonna hän karsiutui Pariisin ulkoratojen MM-kisoissa 100 metrin aitojen välierissä. Seuraavana vuonna hän juoksi Euroopan sisäratojen cupissa 60 metrin aidoissa kuudenneksi, mutta voitti saman matkan MM-pronssia Budapestin sisäratojen MM-kisoissa ajalla 7,82. Ulkoradoilla hän karsiutui 100 metrin aidoissa Ateenan olympialaisissa ja sijoittui IAAF:n yleisurheilufinaalissa seitsemänneksi ajalla 12,75. Vuonna 2005 Ferga-Khodadin karsiutui Madridin sisäratojen EM-kisoissa 60 metrin sileän välierissä ajalla 7,37. Myöhemmin samana vuonna hän voitti Euroopan cupin 100 metrin aidoissa ajalla 12,73, mutta karsiutui Helsingin MM-kisoissa matkan välierissä.
Henkilökohtaiset ennätykset

100 metrin juoksu: 11,41 (2004)
100 metrin aitajuoksu: 12,66 (2005)
Pituushyppy: 675 (1998)
In and Out of Focus

| In and Out of Focus Focus |
| --- | --- | --- |

Studioalbumin tiedot
 Julkaistu: 1970
 Formaatti: LP, CD
 Tuottaja(t): Hubert Terheggen
 Tyylilaji: progressiivinen rock
 Kesto: 36.02
 Levy-yhtiö: I.R.S. Records
Listasijoitukset
  104. (1973)
Focusin muut julkaisut
|   | In and Out of Focus 1970 | Moving Waves 1971 |
In and Out of Focus on alankomaalaisen progressiivista rockia esittävän Focus-yhtyeen vuonna 1970 julkaistu debyyttialbumi. Sen kappaleet ovat tyyliltään hieman popvoittoisempia kuin myöhemmillä Focus-julkaisuilla.
In and Out of Focus on bändin ainoa albumi sen alkuperäisellä kokoonpanolla: Thijs van Leer (urut, huilu), Jan Akkerman (kitara), Martin Dresden (basso, laulu) ja Hans Cleuver (rummut ja laulu).
Kappalelista > Hollantilainen LP-julkaisu

Kappalelista vuoden 1970 hollantilaisella LP-julkaisulla:
| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Focus (Instrumental) | Thijs van Leer | 9.45 |  |  |  |  |  |  |
| 2. | Why Dream | van Leer, Hans Cleuver | 3.57 |  |  |  |  |  |  |
| 3. | Happy Nightmare | van Leer, Martin Dresden, Mike Hayes | 3.56 |  |  |  |  |  |  |
| 4. | Anonymus | van Leer, Jan Akkerman, Dresden | 7.00 |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Black Beauty | Thijs van Leer, Cleuver | 3.05 |  |  |  |  |  |  |
| 2. | Sugar Island | van Leer, Dresden, Staal | 3.03 |  |  |  |  |  |  |
| 3. | Focus (Vocal Version) | van Leer, Cleuver | 2.44 |  |  |  |  |  |  |
|  |  |  | 33.30 |  |  |  |  |  |  |
Jan Akkermanin sävellys "House of the King" (2:20) julkaistiin Hollannissa alun perin singlenä, mutta Britanniassa se lisättiin tämän albumin toiseksi kappaleeksi.
Kappalelista > CD-julkaisu, 1988

CD-julkaisun Kappalelista Discogsin mukaan.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Focus (Vocal Version) | van Leer, Cleuver | 2.43 |  |  |  |  |  |  |
| 2. | Black Beauty | van Leer, Cleuver | 3.09 |  |  |  |  |  |  |
| 3. | Sugar Island | van Leer, Dresden, Staal | 3.05 |  |  |  |  |  |  |
| 4. | Anonymus | van Leer, Jan Akkerman, Dresden | 6.43 |  |  |  |  |  |  |
| 5. | House of the King | Akkerman | 2.51 |  |  |  |  |  |  |
| 6. | Happy Nightmare | van Leer, Martin Dresden, Mike Hayes | 3.59 |  |  |  |  |  |  |
| 7. | Why Dream | van Leer, Hans Cleuver | 3.54 |  |  |  |  |  |  |
| 8. | Focus (Instrumental) | Thijs van Leer | 9.39 |  |  |  |  |  |  |
|  |  |  | 36.08 |  |  |  |  |  |  |
Kokoonpano

Thijs van Leer – kosketinsoittimet, huilu, laulu
Jan Akkerman – kitara
Martijn Dresden – bassokitara
Hans Cleuver – rummut
Ljudmyla Luzan

| Mitalit | Mitalit | Mitalit |  |
| --- | --- | --- | --- |
|  Ljudmyla Luzan Tokion olympialaisten pronssimitalistina. |  Ljudmyla Luzan Tokion olympialaisten pronssimitalistina. |  Ljudmyla Luzan Tokion olympialaisten pronssimitalistina. |  |
Maa:  Ukraina
Naisten ratamelonta
|  Olympialaiset  |  Olympialaiset  |  Olympialaiset  |  |
|  Hopeaa | Tokio 2020 | C-2, 500 m |  |
|  Pronssia | Tokio 2020 | C-1, 200 m |  |
Ljudmyla Luzan (s. 27. maaliskuuta 1997 Ivano-Frankivsk) on ukrainalainen ratameloja. Hän saavutti vuonna 2021 Tokion olympialaisissa hopeaa kanadalaiskaksikkojen 500 metrillä Anastasija Tšetverikovan kanssa ja pronssia kanadalaisyksikköjen 200 metrillä.
Ljudmyla Luzan ja Anastasija Tšetverikova Tokion olympialaisissa.
Linjataso

RCA liittimiä
Linjataso on äänentoistotekniikassa käytetty termi jolla tarkoitetaan äänisignaalin voimakkuutta 0,5–2,0 volttia.
Äänentoistolaitteissa voi olla liittimissä tekstit: Line-in, Line-out, joilla viitataan linjatasoiseen signaaliin. Tyypillisesti RCA-johdoissa käytetään linjatasoista signaalia mutta myös XLR-liittimillä varustetuissa johdoissa linjatasoa voidaan käyttää.
Mikrofonitasoisella signaalilla tarkoitetaan millivolttiluokassa olevaa signaalia.
Lohi (täsmennyssivu)

Lohi voi tarkoittaa seuraavia:
lohi (atlantinlohi, Salmo salar), kalalaji
kirjolohi (Oncorhynchus mykiss), kalalaji
lohet (Salmoninae), kala-alaheimo
lohet (Salmonidae), kalaheimo
Kauppakeskus Lohi, kauppakeskus Lohjalla
Lohi-veneet, Salmone Oy:n valmistamia moottori- ja purjeveneitä
Lohi 34, Hans Groopin suunnittelema vene
Lohi-Pesis, aik. Jyväskylän Lohi, jyväskyläläinen pesäpalloseura
Lohi, sukunimenä:
Eero Lohi (1927–2023), nykyaikainen viisiottelija
Hannes Lohi (s. 1974), eläinlääketieteellisen molekyyligenetiikan professori
Kalle Lohi (1872–1948), kansanedustaja, ministeri (kesk.)
Lauri Lohi (1898–1938), päätoimittaja
Markus Lohi (s. 1972), kansanedustaja (kesk.)
Mirjam Lohi (s. 1961), kirjailija
Myy Lohi (s. 1990), näyttelijä ja ääninäyttelijä
Seppo Lohi (s. 1947), pappi, lestadiolaisuuden tutkija
Tapani Lohi (s. 1965), oikeustieteilijä
Tuomas Lohi (s. 1979), kunnanjohtaja
Veera Lohi (o.s. Sandberg, 1899–1991), kätilö ja kansanperinteen kerääjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lohi”, voi hakea sivunnimihaulla, laajalla sivunnimihaulla tai tekstihaulla.
Sir Tor

Sir Tor on yksi pyöreän pöydän ritareista, joka esiintyy kuningas Arthuriin liittyvissä legendoissa.
Varhaisemmissa tarinoissa hän on kuningas Ariesin poika, mutta Thomas Maloryn Le Morte d'Arthur -teoksessa Aries on Torin kasvatti-isä, kun taas kuningas Pellinore olisi hänen biologinen isänsä. Maloryn versiossa pyöreän pöydän ritarit Aglovale, Lamorak, Dornar, Percival ja Dindrane ovat Torin veljiä. Tarinan mukaan Pellinore on ottanut Torin äidin väkisin, ja tämä menee myöhemmin naimisiin Ariesin kanssa, joka on paimen, eikä kuningas. Tor varttuu paimenena, mutta haaveilee ritarin urasta. Lopulta hänen vanhempansa vievät hänet kuningas Arthurin hoviin, jossa Torista tehdään ritari ja Pellinore tunnustaa hänet pojakseen.
Linda Fiorentino

Linda Fiorentino (s. 9. maaliskuuta 1958 Philadelphia) on yhdysvaltalainen näyttelijä. Hänen tunnetuimpien esiintymistensä joukkoon lukeutuvat roolit elokuvissa Tarantella – Vaarallinen viettelijätär (1994), Men in Black – miehet mustissa (1997), Dogma (1999), Tavallisen rehti rikollinen (2000) ja Seksitutkija ulkoavaruudesta (2000).
Fiorentino oli aiemmin naimisissa ohjaaja John Byrumin kanssa. He erosivat vuonna 1993.
Aiheesta muualla

Linda Fiorentino Internet Movie Databasessa. (englanniksi)
Naisten Ykköspesis-kausi 2022

| --- | --- |
Järjestyksessä:  42
Joukkueita:  16
Runkosarja
Päiväys:  14. toukokuuta – 10. elokuuta
Pudotuspelit
Päiväys:  13. elokuuta – 3. syyskuuta
Mestari:  Haminan Palloilijat
Hopeaa:  Lappajärven Veikot
Muut sarjat
Ylempi sarja:  Superpesis
Alempi sarja:  Suomensarja
Miesten kausi:  Miesten Ykköspesis
   ← 2021  2023 →
Ykköspesis-kausi 2022 oli Suomen pesäpallon toiseksi korkeimman sarjatason Ykköspesiksen 42. kausi. Kauteen osallistui 16 joukkuetta maantieteellisesti jaettuna kahteen kahdeksan joukkueen lohkoon. Kauden päätteeksi Superpesikseen nousee vähintään sarjan voittaja. Myös toiseksi sijoittuvalla on nousumahdollisuus Superpesiskarsinnan kautta. Molempien lohkojen heikoimmat joukkueet putosivat sarjakarsinnan jälkeen Suomensarjaan kaudeksi 2023.
Joukkueet

| Lohko | Joukkue | Paikkakunta | Kotistadion | Perustettu | Ykköseen | Pelinjohtaja |
| --- | --- | --- | --- | --- | --- | --- |
| Etelä | Haminan Palloilijat | Hamina | Vallikenttä | 1928 | 2020 | Jussi Toikka |
| Etelä | Kankaanpään Mailajuniorit | Kankaanpää | Pohjanlinna | 2013 | 2019 | Jyrki Pellonperä |
| Etelä | Jalasjärven Jalas | Jalasjärvi | Pukkioniemi | 1914 | 2015 | Janne Rauhala |
| Etelä | Janakkalan Jana | Janakkala | Kansanpuisto | 1929 | 2018 | Jussi Haapala |
| Etelä | Laitilan Jyske | Laitila | Laitilan pesäpallostadion | 1911 | 2022 | Sami Mäki |
| Etelä | Mynämäen Vesa | Mynämäki | Hanakat Areena | 1920 | 2022 | Tuomo Pekkala |
| Etelä | Pesäkarhut Akatemia | Pori | Porin pesäpallostadion | 1985 | 2015 | Vesa Ranta |
| Etelä | Pesä Ysit | Lappeenranta | Vanha kenttä | 1976 | 2022 | Ville Lantta |
| Pohjoinen | Jyväskylän Kirittäret -2 | Jyväskylä | Hippos | 1999 | 2021 | Eemil Peltomäki |
| Pohjoinen | Kajaanin Pallokerho | Kajaani | Kajaanin liikuntapuisto | 1931 | 2019 | Manu Vartia |
| Pohjoinen | Lappajärven Veikot | Lappajärvi | Veikkolan pesäpallostadion | 1911 | 2020 | Matti Larikka |
| Pohjoinen | Oulunsalon Vasama | Oulu | Oulunsalon pesäpallokenttä | 1910 | 2019 | Ville Palkki |
| Pohjoinen | Pattijoen Urheilijat | Raahe | MiiluAreena | 1928 | 2020 | Juha Karjaluoto |
| Pohjoinen | Puijon Pesis | Kuopio | Puijon pesäpallostadion | 1999 | 2020 | Pasi Penttinen |
| Pohjoinen | Siilinjärven Pesis | Siilinjärvi | Manttu | 1987 | 2022 | Tommi Luostarinen |
| Pohjoinen | Ylivieskan Kuula | Ylivieska | Suvanto | 1909 | 2022 | Johanna Seppälä |
Sarjajärjestelmä

Joukkueet on jaettu eteläiseen ja pohjoiseen lohkoon. Runkosarjassa pelataan kaksinkertainen sarja oman lohkon sisällä ja yksinkertainen sarja toisen lohkon joukkueita vastaan. Yhteensä otteluita on runkosarjassa 22 joukkuetta kohden.
Lohkojen neljä parasta joukkuetta jatkavat puolivälieriin, jotka pelataan lohkojen sisällä. Ensimmäiseksi runkosarjassa tullut joukkue pelaa neljänneksi tullutta ja toiseksi tullut kolmanneksi tullutta vastaan. Näiden ottelusarjojen voittajat etenevät lohkojen välillä pelattaviin välieriin. Niissä pohjoislohkon paremmin sijoittunut joukkue kohtaa etelälohkon heikommin sijoittuneen joukkueen ja toisin päin. Välierien voittajat pelaavat vielä loppuottelusarjan, jonka voittaja nousee Superpesikseen ja häviäjä etenee Superpesiskarsintaan Superpesiksen 11:nnettä joukkuetta vastaan. Kaikki pudotuspelien ottelusarjat ratkaistaan paras kolmesta -menetelmällä lukuun ottamatta Superpesiskarsintaa, jossa käytetään paras viidestä -menetelmää. Kotietu on aina paremmin runkosarjassa sijoittuneella joukkueella. Superpesiskarsinnassa etu on superpesisjoukkueella.
Lohkoissa sijoille 7 ja 8 sijoittuneet joukkueet pelaavat putoamiskarsinnat lohkojensa sisällä. Ottelusarjat ratkaistaan paras kolmesta -menetelmällä. Niiden voittajat säilyttävät sarjapaikkansa, ja häviäjät putoavat Suomensarjaan.
Runkosarja > Etelälohko

| Sij>  | Joukkue | O | V | VS | HS | H | TJ | PJ | JE | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- | --- |
| 1 | Haminan Palloilijat | 22 | 11 | 7 | 3 | 1 | 171 | 92 | +79 | 50 | Pudotuspelit |
| 2 | Laitilan Jyske | 22 | 7 | 6 | 4 | 5 | 169 | 161 | +8 | 37 | Pudotuspelit |
| 3 | Pesäkarhut Akatemia | 22 | 3 | 9 | 3 | 7 | 181 | 191 | −10 | 30 |  |
| 4 | Mynämäen Vesa | 22 | 4 | 7 | 4 | 7 | 175 | 163 | +12 | 30 | Pudotuspelit |
| 5 | Jalasjärven Jalas | 22 | 3 | 7 | 3 | 9 | 172 | 202 | −30 | 26 | Pudotuspelit |
| 6 | Kankaanpään Mailajuniorit | 22 | 2 | 6 | 7 | 7 | 153 | 178 | −25 | 25 |  |
| 7 | Pesä Ysit | 22 | 2 | 4 | 9 | 7 | 170 | 188 | −18 | 23 | Putoamiskarsinta |
| 8 | Janakkalan Jana | 22 | 3 | 3 | 2 | 14 | 147 | 200 | −53 | 17 | Putoamiskarsinta |
↑  Kakkosjoukkueet eivät voi nousta, eivätkä siten päästä myöskään jatkopeleihin.
Runkosarja > Pohjoislohko

| Sij>  | Joukkue | O | V | VS | HS | H | TJ | PJ | JE | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- | --- |
| 1 | Lappajärven Veikot | 22 | 8 | 8 | 4 | 2 | 174 | 137 | +37 | 44 | Pudotuspelit |
| 2 | Kajaanin Pallokerho | 22 | 7 | 10 | 2 | 3 | 180 | 133 | +47 | 43 | Pudotuspelit |
| 3 | Ylivieskan Kuula | 22 | 1 | 13 | 7 | 1 | 173 | 146 | +27 | 36 | Pudotuspelit |
| 4 | Pattijoen Urheilijat | 22 | 6 | 5 | 4 | 7 | 164 | 185 | −21 | 32 | Pudotuspelit |
| 5 | Jyväkylän Kirittäret -2 | 22 | 7 | 3 | 3 | 9 | 189 | 174 | +15 | 30 |  |
| 6 | Oulunsalon Vasama | 22 | 6 | 4 | 3 | 9 | 171 | 187 | −16 | 29 |  |
| 7 | Puijottaret | 22 | 4 | 4 | 6 | 8 | 170 | 196 | −26 | 26 | Putoamiskarsinta |
| 8 | Siilinjärven Pesis | 22 | 2 | 4 | 5 | 11 | 152 | 178 | −26 | 19 | Putoamiskarsinta |
↑  Kakkosjoukkueet eivät voi nousta, eivätkä siten päästä myöskään jatkopeleihin.
Pudotuspelit > Loppuottelu

| Haminan Palloilijat – Lappajärven Veikot |
| --- | --- | --- | --- | --- |
| 31.8.2022 | HP | LaVe | 2–1 (1–0, 6–9, 2–1) | Raportti |
| 3.9.2022 | LaVe | HP | 0–1 (0–6, 1–1) | Raportti |
Ottelusarjan voittoon vaaditaan kaksi voittoa. Voittaja nousee Superpesikseen. Häviäjä etenee Superpesiskarsintaan.
Televisiointi

Ensimmäistä kertaa kaikki Ykköspesiksen ottelut striimattiin suorana Nelonen Median maksullisessa Ruutu+ -palvelussa yhdellä kameralla kuvattuna.
Iman Shumpert

| Iman Shumpert |
| --- | --- |
 Shumpert vuonna 2015.
Henkilötiedot
Koko nimi:  Iman Asente Shumpert
Syntynyt: 26. kesäkuuta 1990 (ikä 34) Oak Park, Illinois, Yhdysvallat
Kansalaisuus:   Yhdysvallat
Koripalloilija
Pelipaikka:  Heittävä takamies / Pieni laitahyökkääjä
Pituus:  196 cm
Paino:  100 kg
Nyk. joukkue:  Houston Rockets
Sarja:  NBA
NBA-varaus:  17. varaus 2011 (New York Knicks)
Pelaajaura
Seurajoukkueet
2011–2015 2015–2018 2018–2019 2019–:  New York Knicks Cleveland Cavaliers Sacramento Kings Houston Rockets
Iman Asente Shumpert (s. 26. kesäkuuta 1990 Oak Park, Illinois) on yhdysvaltalainen koripalloilija, joka edustaa NBA-seura Houston Rocketsia.
Ura > Ennen ammattilaisuutta

Shumpert arvioitiin high school -vuosinaan ikäluokkansa parhaiden lahjakkuuksien joukkoon ja hän edusti NCAA-koripallon I-divisioonassa Georgia Tech -yliopistoa kolme kautta vuosina 2008–2011. Viimeisellä NCAA-kaudellaan Shumpert oli Atlantic Coast Conferencen pallonriistotilaston ykkönen sekä joukkueensa paras piste-, levypallo- ja syöttötilastoissa. Shumpert vakuutti kykyjenetsijät ja osallistui kesällä 2011 NBA-varaustilaisuuteen, jossa New York Knicks varasi hänet ensimmäisellä kierroksen 17. varausvuorolla.
Ura > NBA

Debyyttikaudellaan 2011–2012 Shumpert pelasi runkosarjassa 59 ottelua 66 mahdollisesta ja oli 35 ottelussa aloitusviisikossa. Shumpert valittiin NBA:n tähdistöottelun yhteydessä järjestettyyn donkkauskisaan, mutta hän joutui jättämään sen väliin polvivamman takia. Pudotuspelien ensimmäisen kierroksen ensimmäisessä ottelussa Shumpert teloi jälleen polvensa ja oli lähes kahdeksan kuukautta sivussa. Kauden päätteeksi Shumpert äänestettiin viidenneksi parhaaksi tulokkaaksi ja valittiin NBA:n tulokkaiden tähdistöjoukkueeseen. Shumpert oli myös ainoa tulokaspelaaja, joka sai ääniä NBA:n vuoden puolustuspelaajaa valittaessa.
Kauden 2012–2013 Shumpert pääsi aloittamaan tammikuun puolivälissä polvivammastaan toivuttuaan ja vakiinnutti paikkansa New York Knicksin aloitusviisikossa.
Vuonna 2016 Shumpert voitti Cleveland Cavaliersissa NBA:n mestaruuden. Helmikuussa 2018 hänet myytiin Sacramento Kingsiin. Helmikuussa 2019 hän siirtyi Houston Rokcetsiin.
Aiheesta muualla

Kuvia tai muita tiedostoja aiheesta Iman Shumpert Wikimedia Commonsissa
NBA.com (englanniksi)
Basketball-Reference.com (englanniksi)
Cleveland Cavaliers – NBA:n mestari 2016
0 Kevin Love ·
1 James Jones ·
2 Kyrie Irving ·
4 Iman Shumpert ·
5 J. R. Smith ·
8 Matthew Dellavedova ·
9 Channing Frye ·
12 Jordan McRae ·
13 Tristan Thompson ·

14 Aleksandr Kaun ·
20 Timofei Mozgov ·
23 LeBron James ·
24 Richard Jefferson ·
30 Dahntay Jones ·
52 Mo Williams

Päävalmentaja Tyronn Lue 

Apuvalmentajat Bret Brielmaier · Jim Boylan · Larry Drew · Phil Handy · Mike Longabardi · Damon Jones · James Posey · Vitali Potapenko